પોલીસ તપાસમાં હર્ષિલ ન્યુ કૃષ્ણજ્યોત સોસાયટી, દાણીલીમડામાં રહેતો હોવાનું જાણવા મળતાં તેનાં માતા-પિતા દોડી આવ્યાં હતાં. હર્ષિલ મણિનગરની હીરાભાઈ સ્કૂલમાં ધો.10માં અભ્યાસ કરતો હતો. તેના પિતા મહેશભાઈ મિલમાં નોકરી કરે છે. ગઈ કાલે સાંજે હર્ષિલ ફરવા ગયો હતો. ઘરે પરત આવતાં મહેશભાઈએ તેને ઠપકો આપ્યો હતો. બાદમાં તે રૂમમાં જઈ વાંચવા પણ બેઠો હતો, પરંતુ મનમાં લાગી આવતાં ઘરેથી નીકળીને આંબેડકરબ્રિજ પર પહોંચીને તેણે નદીમાં ઝંપલાવી દીધું હતું.